****

**Сабақтың мақсаты:** Ақпаратты саналы түрде пайдалану және ақпараттық манипуляцияның объекті болмас үшін ақпарат түрлерін анықтау дағдыларын игеру.

**Міндеттері:**

* Аудитория санасында нақты бір көзқарас қалыптастыру және нақты бір әрекеттер жасауға шақыру үшін ақпараттың қандай түрлері қолданылатынын оқушыларға түсіндіру;
* Ақпарат түрлерін, факт пен пікірдің ара-жігін ажыратуды үйрету;
* Жаңа материлды толық меңгеру үшін практикалық жаттығуларды орындау.

**Сабақ типі:** құрама: жаңа материалмен танысу, тәжірбиеде тексеріп көру.

**Сабақ формасы:** интерактивті: қатысушылардың белсенді қатысуымен өтетін лекция және топтық жұмыстар.

**Жаңа ұғымдар:** ақпараттық «фастфуд», сыни ойлау, ақпарат түрлері, интернет-мем, лол.

**Байланыс:** адам мен қоғам, азаматтану.

**Сабаққа қажетті құрылғылар:** мультимедиалы проектор

**Сабақ барысы.**

1.Ұйымдастыру кезеңі. Мұғалімнің кіріспе сөзі. Сабақ тақырыбын, мақсатын хабарлау (2 минут)

2. Жаңа материалмен танысу.

**Сабақ жоспары**

- Ақпараттық «фастфуд» немесе неліктен ақпаратты саналы түрде қабылдау керек;

- Фэйктер, жалған ақпаратты не мақсатпен таратады, оны қалай ажыратуға болады, оның рас-өтірігін қалай тексеруге болады?

|  |  |  |
| --- | --- | --- |
| слайд № | Мазмұны |  |
| **1** | Өткен сабақта ақпараттың не екені туралы, ақпарат ағынының барлық салаға әсер ететінін туралы айттық. Бүгін ақпарат түрлері жайлы сөз қозғамақшымыз. Интернет көмегімен әртүрлі ақпаратқа толықтай және абсолютті қол жеткізуге берілген мүмкіндіктен қолданушылар ақпарат толқынында жұтылып кетуі мүмкін. Әртүрлі суреттерді көріп, қызықты фактілерді оқып немесе вирусты видеоларды көріп, сіз ақпарат тұтынушыға айналуыңыз мүмкін. Манипуляцияның жетегінде кетуіңіз де ықтимал. Мысалы, елмен бірге дүрлігуіңіз мүмкін. Дегенмен, әр адам өз өмірін өзі басқара алады, дағдыларын дамыта алады. Бірақ интернет, газет, радио және телевизия секілді әртүрлі коммуникация құралдары ұсынған, заманауи технологиялар қолжетімді еткен ақпаратпен дұрыс жұмыс жасау керек. |  |
|  | **1-жаттығу. Ақпараттық «фастфуд»** (ұсынылатын уақыт: 5 минут)  **1-қадам. Пікір-талас.** Бүгін біз ақпаратты тағам ретінде қарастырып көреміз.  Ақпарат дәл тағам секілді адамға пайдалы да, зиян да болуы мүмкін. Тіпті «фастфуд» та бола алады. Қалай ойлайсыз, ақпараттық «фастфуд» деген не? (Егер тыңдаушылар жауап бермесе, «фастфудтың» қандай тамақ екені туралы сөйлесіп көріңіздер. Одан кейін топтық талқылау әдісімен фастфудтың пайдасыз тамақ екенін анықтайсыздар. Ақпарат та адамға ешқандай пайдасы жоқ бос болуы мүмкін). |  |
| **2** | 21 ғасырды тұтыну ғасыры деп атайды. Бұл тұрмыс заттарына, тамақ, киім, гаджеттерге ғана қатысты айтылмаған, бұл жерде ақпаратты тұтынудың орны бөлек. Ал дәл қазір ақпараттық тұтыну шектен тыс көп. Деректерге назар аударайық:  Интернетте әр минут сайын:   * 204000 электронды хат жолданады. * Facebook-те 6 000 000 парақша, 20 млн.сурет қаралады, 2 460 000 жазба жазылады. * Youtube-те 1 300 000 ролик қосылады. Бұл порталға 72 сағаттық видеохабарлама жүктеледі. Youtube-ке бір минуттың ішінде жүктелген видеоларды көріп шығу үшін сіз үш тәулік бойы тамақ ішпей, ұйықтамай көруіңіз керек. * Гуглдың іздеу жүйесі бір минутта 4 000 000 сұранысты өңдейді. * Вотсап мессенджерде бір минутта 347 222 сурет жіберіледі. * Твиттерде 277 000 жазба жарияланады. * Инстаграмда 216 000 жазба жазылады.   Бұл деректерді (инфографиканы) domo атты технологиялық компания (бағдарламалық жасақтама дайындаумен, технологиялық құрал-жабдықтармен, консалтингпен айналысады) дайындады. Бұл деректерден ақпарат ағынының шексіз екенін байқауға болады. |  |
|  | **2-жаттығу. «Артық ақпарат»** (ұсынылатын уақыт: 10 минут)  (Материалдар: мессенджер аттары жазылған картинкалар; кез келген түрлі-түсті журнал, мысалдар жазылған парақ және қаламсап, тапсырмалар жазылған карточкалар)  **1-қадам.** Алты оқушыны ортаға шақыру керек (ең белсенді, ашық оқушыларды таңдаған дұрыс). Олардың біреуі өз еркімен сыртқа шығады, қалған оқушыларға тапсырмалар жазылған карточкалар таратылады. Тапсырманы орындауға және дайындалуға 1 минут беріледі.  **2-қадам.** Ерікті сыныпта мысалдар жазылған парақты алады. Ол бір минуттың ішінде барлық мысалды жазбаша түрде орындауы керек.  Ол кезде карточка алған басқа оқушылар өздерінің тапсырмаларын орындауға көшеді.  «Ақпарат арналары» ойынын ойнайтын оқушыларға арналған карточкалар (бастарына киюге немесе киімге қыстыруға болады)   |  |  | | --- | --- | | Арна атауы | Орындаушыға арналған тапсырма | | «Youtube»  2 адам | Қандай да бір әрекетті бірге жасауларыңыз керек және мағыналы әңгіме айтуларыңыз қажет. Мысалы, дүкеннен көрініс (екі қыз киім өлшеп жатыр) немесе екі жігіт бокстасады немесе басқа да әрекетті таңдауға болады. | | Facebook | Кез келген журнал немесе газетті қолына алып, оны парақтап, сыныптастарына суреттерді көрсетіп, олардың назарын аударатындай екпінмен суреттің астындағы мәтінді дауыстап оқу керек. Кез келген тақырыпты алуға болады, мысалы ауа-райы, саясат т.б. Ең бастысы тоқтап қалмау керек! | | WhatsUpp | Сыныптасыңа сөйлеу керек, бірақ әр сөйлемнің алдында бір дыбыс шығару керек. Мысалы, «динь-динь, қайырлы таң!», «динь-динь, сабақтан қашан келесің?» және т.б. | | Instagram (қыз бала) | Сыртқа шыққан оқушыға қарап таңғы асқа не жегеніңді, мектепке келе жатқанда кімді, нені көргеніңді, қандай киім алғаныңды тоқтамай айтуың керек. Әр сөйлем «қара, мен...» (бүгін сатып алдым, кеше тауып алдым» деп басталуы керек. |   Бір минуттан кейін ерікті оқушының қанша тапсырманы орындағанын көреміз.  **Оған қойылатын сұрақтар:** тапсырманы орындау қиын болды ма? Егер қиын болса, нақты неден қиналды? Сыныптастырнан естіген не көрген ақпаратты есінде сақтады ма? Егер «жоқ» деп жауап берсе, не себепті? Есінде қалса, неліктен есінде қалды? Ақпаратты кім айтты? Ол тапсырманы орындауға кедергі келтірді ме? Оқушылар пайдалы ақпарат айтты ма?  Барлық оқушылар бұл жаттығудың мақсатын бірге талқылайды.  **Түйін:** «Қоқыс» ақпарат адамның уақытын алады. Нәтижесінде адамның миында ештеңе қалмайды, қарапайым тапсырма орындағанда да көп қате жіберіледі (егер тапсырмада қате кетсе).  **Еріктіге арналған карточка:**   |  |  | | --- | --- | | 61 - 47 = | 16 + 35 = | | 51 - 24 = | 88 + 6 = | | 65 - 28 = | 11 - 7 = | | 16 + 84 = | 43 + 38 = | | 57 - 19 = | 7 + 19 = | | 59 + 42 = | 48 + 37 = | | 29 + 32 = | 54 - 28 = | | 35 + 47 = | 60 - 15 = | | 23 + 29 = | 28 + 4 = | | 35 + 28 = | 62 + 18 = | | 48 - 39 = | 27 + 48 = | | 19 + 14 = | 15 + 18 = | | 86 + 7 = | 90 - 24 = | | 350 - 1 = | 41 - 25 = | | 32 - 25 = | 800 - 70 = | | 18 + 73 = | 81 + 19 = | | 26 + 47 = | 37 + 18 = | | 94 - 64 = | 38 + 26 = | | 56 - 29 = | 75 - 6 = | | 50 - 47 = | 17 + 49 = | | 52 - 17 = | 29 + 41 = | | 90 - 16 = | 74 + 8 = | | 27 + 47 = | 60 - 13 = | | 25 + 37 = | 73 - 18 = | | 94 - 65 = | 350 - 1 = | | 63 - 28 = | 14 + 7 = | | 56 + 8 = | 31 - 15 = | | 64 + 18 = | 39 + 45 = | | 40 - 38 = | 39 + 9 = 30 |   **4-қадам.** Оқушыларға сұрақ: «Ақпараттық фастфуд» деген не, оның бұл жаттығуға қандай қатысы бар? |  |
| **3** | **Ақпараттық фастфуд -** Жеңіл, пайдасы жоқ, көңіл көтеретін ақпарат. Аз ғана мөлшерде аса зияны жоқ, бірақ оны тұрақты түрде тұтыну миға салмақ салады.  Тұтынып отырған ақпарат сапасы да тамақ сапасы секілді жоғары болуы керек. Бұл тікелей адамның ойлау қабілетіне әсер етеді. Есіңізде болсын, барлық ақпарат: мақалалар, кітаптар, жазбалар және суреттер мидың жұмысына әсер етеді. Адамның миы жеңіл ақпаратқа толып кетсе, онда тек тұтынушыға айналады . Біріншіден, ол уақытты өлтіреді. Сіз әлеуметтік желіге қанша рет кіресіз, көзіңізге түскеннің барлығын қатарынан оқып жатып бірнеше сағаттың өтіп кеткенін түсінетін сәттер көп бола ма? Екіншіден, сіз ақпаратты талдау қабілетіңізден айрыласыз. |  |
| **4** | Ақпаратты тұтынуда ақпараттың көлемі емес, оның сапасы мен өзектілігі маңызды. Адамдар көбірек білуге, білетінін көрсетуге, таратуға талпынады емес пе? Бірақ мұны ат-үсті білім деуге болады. Бұл деген интернет ұсынған ақпараттың барлығын ойланбай оқи беру, сол сәтте әлеуметтік желілерде барлығымен бөлісу ақпаратты қорытуға мүмкіндік бермейді. Адамның ағзасы майларды жинағаны секілді, мида қажетсіз деректер жинала береді. Ақпаратты сапалы түрде талдау үшін уақыт керек. Оқып болған соң, оны ойланып қорыту керек, қажет болса бірнеше сұрақтар қою да артық болмайды. Бірақ оған уақыт мұрша бермейді. |  |
| **5** | **3-жаттығу. «LOL»** (ұсынылатын уақыт: 5 минут)  **1-қадам.** Мұғалім мемдері бар слайдты көрсетеді.  Бұлар «мем» деп аталатынын барлықтарыңыз білесіздер. |  |
| **6** | **Мем** ([ағыл.](https://ru.wikipedia.org/wiki/%D0%90%D0%BD%D0%B3%D0%BB%D0%B8%D0%B9%D1%81%D0%BA%D0%B8%D0%B9_%D1%8F%D0%B7%D1%8B%D0%BA) meme) — мәдени ақпарат өлшемі. Кез келген идея, символ, әдет, жүріс-түрыс сөз, хат, видео, ым, ишара арқылы саналы немесе бейсаналы түрде адамнан адамға берілетін іс-әрекеттер.  **Мем** – танымал фраза немесе кейіпкердің көмегімен ішкі сезімді білдіру тәсілі. Достармен, әріптестермен сөйлескенде көп адамдар танымал комикстерден алынған «вирусты» тіркестерді қолданады. |  |
| **7** | Соңғы уақытта виртуалды байланыста адам бірдеңеге көзқарасын, эмоциян білдіру үшін әртүрлі картинкаларды жиі қолданып жүр.  Неліктен адамдар сөздің орнына біреудің стандартты тіркестері мен картинкаларын қолдануға әуес болып кетті? Сіз өзіңіз бұлай жиі істейсіз бе?  **Мұғалімге арналған ақпарат:**  Қазір көп адамдар эмодзи (смайликтер мен мессенджерлердеі белгілер) баршаға түсінікті халықаралық байланыстың жаңа тілі дейді. |  |
| **8** | Бұл – адам коммуникация үшін шектеулі сөздерді қолдануға үйреніп кеткенде ақпаратты шектен тыс тұтынудың мысалы.  Бұл картина немесе мем ақпарат тұтынушы заманауи адамды бейнелейді. Адам ойланудың орнына «лол» деп қысқа жауап бере салады. Ол не?  LOL лол немесе эл-о-эл деп оқылады (ағыл. Laughingoutloud - дауыстап күлу; немесе lotsoflaughs көп күлкі) – ағылшын тіліндегі акроним, интернет-мем.  Термин желіде жазбаша түрде күлу деген мағынаны білдіреді. |  |
| **9** | **2-қадам. Талқылау кезеңі мен мұғалімнің презентациясы.**  Неге біз мұндай болып юара жатырмыз? (оқушылардың жауаптарын тыңдаймыз)  Себебі, біз ақпараттық «фастфудты» тұтынамыз. Адамдар өз беттерінше тіркестер табуға, ойын нақты жеткізуге ерінеді. Дайын тіркестерді қолдану олар үшін үйреншікті болып кетеді.  **Оқушыларға сұрақ**: Ақпараттық тұтыну несімен қауіпті? Талқылау, оқушылар мысал келтіреді.  Сыни ойлау қабілетінің жұмыс істемей қалған сәтінде қауіпті. Сыни ойлау – бағдарды жоғалтып алмауға, дұрыс шешім қабылдауға және зияны тиетін нәрселерден бас тартуға көмектесетін қабілет. Сыни ойлау қабілеті тоқтап қалғанда адам талдау қабілетінен айрылады. Нәтижесінде адам оқығанның барлығына сене беретін болады. Жазылғанның барлығына сене беруге болмайды.  Сонымен, cыни ойлау тақырып немесе оқиғаны сізге көрсеткен тұсын ғана емес әр қырынан көру. Ақпаратпен қалай жұмыс жасау керек? Көзге түскеннің барлығын оқымау керек. Кезекті ақпаратты оқып отырғанда бұл ақпараттың қандай пайдасы болатыны туралы ойланыңыз.  Сіз танысқан жаңа ақпарат көзқарасыңызды өзгертуге көмектесе ме? Сіз мектеп бітіргенде, одан кейін ЖОО бітіргенде, жұмыс іздегенде сіздің қанша ақпарат білетініңіз емес, ақпаратты талдау, маңызды дүниені көріп, оны практикада қолдана білу қабілетіңіз маңызды. Миыңызды қажетсіз ақпаратпен толтырмаңыз.  **3-қадам. Оқушыларға сұрақ:**  Сіздің ойыңызша, ақпараттық «фастфудтан» мүлде бас тартқан дұрыс па? (ауызша, тез). Оқушылардың жауаптарын тыңдау. |  |
| **10** | Ақпараттық «фастфуд» немесе жеңіл ақпарат миды босатады. Мысалы, газеттің соңғы бетіне анекдоттар, жұлдыз-жорамалдар, қызықты мәліметтер жарияланады. Адам жеңіл ақпаратқа үйреніп қалады. Мысалы, сіз мысықтың балаларының сүйкімді суреттерін көріп отырсыз, одан кейін көзіңізге әдемі күшіктер түсті, одан кейін әлемдік шоу-бизнес жұлдыздар, осылай ары қарай кете береді. Біз жеңіл ақпаратты мүлде тұтынбау керек демейміз. Бірақ шектен шығып кетпеуі керек. |  |
| **11** | **4-жаттығу.Фейк, жалған ақпарат** (ұсынылатын уақыт: 8 минут)  **1-қадам.** Өткен сабақта ақпараттың растығы және объективтілігі туралы айтылды. Мына сурет туралы не ойлайсыз?  **2-қадам.** Сұрақ: бұл суреттің қайдан шыққанын білесіз бе? Айтып беріңіз.  **3-қадам.** Егер ешкім білмесе, хабарландыру мәтінін дауыстап оқыңыздар.  **4-қадам**. Оқушыларға сұрақ:   1. Хабарландыруды оқыған соң, күшіктерді тегін алғысы келген адамдар көп болды деп ойлайсыз ба? 2. Әлеуметтік желілерде өзінің парақшасында күшіктерге көмектескісі келіп хабарландырумен бөліскісі келген адамдар көп пе? 3. Сіздің ойыңызша, бұл хабарландыру қандай мақсатпен таратылды?   **5- қадам.** Фейктің шығу тарихын айтып беріңіз. Бұл суреттің әлеуметтік желілерде таралып жатқанына бірнеше жылдың жүзі болды. Бұл жазбаға қандай сұрақтар қоюға болады? Сыни тұрғыда қарастырыңыз, хабарландырудан сіздің күмәніңізді тудырған сұрақтарды табыңыз.  **6-қадам.** Оқушылардың жауаптарын тыңдаңыз.  **7-қадам.** Мұғалімнің толықтырулары.   * Неліктен күшіктерді өлтіргісі келген адамдар тұратын елді-мекен, қала немесе елдің аты жазылмаған? * Көрсетілген нөмер арқылы кіммен байланысуға болады? Күшіктердің қаншасы ұрғашы, қаншасы еркек? * Өте қымбат тұратын күшіктерді не себепті өлтіргелі жатыр? Ресейде бұл күшіктің бағасы 300 доллар айналасында. Себетте барлығы 15 күшік бар, демек барлық күшіктің бағасы 4500 доллар емес пе? * Егер басқа қалада, тіпті басқа елде тұратын болсаңыз, бұл ақпаратты таратудың қандай себебі бар? |  |
| **12** | Көрсетілген нөмірге телефон шалсаңыз, сіздің шотыңыздан ақша алынады, кейде үлкен сомадағы ақша ұсталады. Бұл арнайы ашылған есепшот.  Мұндай ақпарат фэйк деп аталады, ағылшынның **fake** сөзінен шыққан. Жалған («фейк») жаңалықтар – бұл ақпараттық мистификация немесе әлеуметтік желіде және дәстүрлі БАҚ-та теріс ақпаратты қасақана тарату. Бұл көбіне саяси немесе қаржылық пайданы көздейді.  Фейктің қандай түрлерін білесіз? |  |
| **13** | Айфон, айпад және басқа да техникалар ойнатылып жатады. Мұндай хабарландыруларға қандай сұрақтар қоюға болады? Оқушылардың пікірін тыңдаңыз. |  |
| **14** | Ешқандай пайдасы болмаса, пәтер мен көлікті айтпағанда, ешкім де техниканы тегін таратпайды. Мұндай фэйк хабарландырулар бір-біріне ұқсас келеді. Ұтыс ойындарының демеушілері көрсетілмейді.  Ұтыс ойындарын өткізіп жатқан компанияның байланыс деректері де берілмейді. Мұндай жазбалардың авторлары көбіне желіге жаңадан тіркеледі. Олардың бұған дейін не жазғанын, олардың белсенділігін байқаңыз.Оның парақшасын компания атынан ашылғанын не өмірде бар адам екенін анықтауға тырысыңыз. Негізінен ірі көлемдегі ұтыс ойындарын сәйкесінше танымал ірі компаниялар ұйымдастырады. |  |
|  | **5-жаттығу. Фейк – фейк емес** (оқушылар тақтаға шығады)  Ұсынылатын уақыт: 10 минут  **1-қадам.** Екі картинканы көрсету:  **2-қадам.** Қайсы фейк, қайсы шынайы сурет? Айфон ойнатылған ұтыс ойының қайсы рас?  **3-қадам**. Тақтаға өз еркімен бір оқушы шығады. Ол ненің рас, ненің өтірік екенін қандай белгілер бойынша анықтайтынын тақтаға жазады. Қалған оқушылар көмектеседі.  **Мұғалімге көмек:**   * *1-сурет шынайы.* («Светофор» интернет-дүкені) онда ұтыс ойынын кім өткізіп жатқаны жазылған; конкурс ұйымдастырушыларын офф-лайнда (телефон арқылы, мекен-жайы көрсетілген) табуға болады, олардан өткізіліп жатқан конкурс туралы қосымша ақпарат алуға болады. Конкурс туралы ақпараттан ұтыс ойынының мақсатын білуге болады. Мақсаты: Фейсбуктені «Светофор» дүкенінің парақшасының жазылушыларының санын көбейту. * *2-сурет – фейк*: Жомарттықтың себебін түсіну қиын. Сөйлемдерден бұрынғы фейктерден алынған тіркестерді табуға болады. Мысалы, «ақшамен арбалған әлемді жаным сүймейді». Байланыс телефондары көрсетілмеген, хабарламаны кім жазғаны да белгісіз. * Шынайы ұтыс ойындарының жалғасы болатынын түсіндіру керек. Мәселен, ұйымдастырушылар үшін бұл маркетингтік амал және бедел үшін жасалады. Мысалы, дүкеннің фейсбук парақшасында кездейсоқ санды таңдау жүйесі арқылы конкурс жеңімпазының қалай анықталғаны туралы видео бар.   *Оқушыларға дүкеннің фейсбуктегі парақшасында жеңімпаздың қалай таңдалғаны туралы видео, одан соң жеңімпаздың суреті жарияланды.*  *Фэйктердің мақсаттары әр түрлі. Біріншіден, алаяқтық. Мысалы, айфон ойнатылған жағдайда жеткізу үшін ақыны алдын-ала жіберу керек делінуі мүмкін. Сіз ғана емес, мұндай талап бірнеше мың адамға қойылады. Ал, пәтер ойнатылатын ұтыс ойындары құрылым компаниясы жасаған вирусты жарнама болуы да мүмкін. Халық қызығуы мүмкін, ал ұтыс ойындарын алаяқтардың кезекті әрекеті дей салу оңай. Немесе бір ресурстың оқылым санын көбейту үшін арнайы ашылады.* | <https://www.facebook.com/pg/svetoforkg/videos/?ref=page_internal>  Жеңімпаз суреті |
| **15** | Бұл сурет туралы кім біледі?  Бірнеше жыл бұрын мына сурет әлеуметтік желілерде жаппай таралды. Суретте сириялық жетім қыздың әке-шешесінің мәйіттерінің арасында жатқаны бейнеленген. Көптеген қолданушы бұл оқиғамен бөлісті. |  |
| **16** | Ал, мына сурет оқиғаның жалғасы. Бұл сурет қойылымдық сурет, оны Сауд Арабиясының фотографы түсірген. Жобаның мақсаты – ата-анаға деген махаббаты көрсету. Жұмысының қайғылы оқиғамен байланысты тарап кеткеніне фотографтың өзі таң қалады. Ол суреттің Сирияға ешқандай қатысы жоқ екенін айтып жүр.  Алайда, фейк жаңалықтар телевизия арқылы да таралады. |  |
| **17** | **4-жаттығу «ТВ-дағы фейктер»** (ұсынылатын уақыт: 5 минут)  **Журналист қателігі туралы видеоны көрсету:**  <https://www.youtube.com/watch?v=AaxsUN84o90&feature=youtu.be> |  |
| **18** | Анықтама: 1971 жылы кеңес геологтары Түркменстанның Дарваза ауылы маңынан жер астында газдың жиналып қалғанын анықтады. Ұңғымаларды бұрғылау мен қазу жұмыстарының нәтижесінде геологтар жер асты кавернаны (бос кеңістік) тапты. Содан жер ішке қарай қопарылып, газға толған үлкен тесік пайда болды. Бұрғылау мұнарасы барлық құрылғылармен және көліктермен бірге тесікке құлады. Бұл оқиғадан адамдар зардап шекпеді. Адамдар мен малдар үшін зиянды газдар сыртқа шықпас үшін газды өртеу туралы шешім қабылдады. Геологтар өрт бірнеше күннің ішінде сөнеді деп жоспарлаған, алайда олар қателесіпті. 1971 жылдан бері картерден шығып жатқан табиға газ күні-түні жанып тұр.  Бұл журналистің жіберген қателігі, редактор видеоның рас-өтірігін тексермеген. Кейде аудиторияда нақты бір пікір қалыптастыру үшін жалған ақпарат әдейі таратылады. Қасақана жасалған дезинформация мысалдары да жиі кездеседі. Ол аудиторияда нақты бір пікір қалыптастыру үшін жасалады. Қазіргі таңда ақпарат өте маңызды құрал болып саналады. ТМД елдерінде, соның ішінде Қазақстанда, Ресейде, Қырғызстанда және басқа да посткеңестік елдерде ақпарат таратудың ең негізгі құралы телевизия болып тұр. Бұл елдерде телевизия халық үшін ақпарат алудың негізгі құралы қызметін атқарады. Сол себепті, телеарналардың нені көрсетіп, нені көрсетпеуіне араласқысы келетін фигуралар көп.  **Түйін:** Біздің әрқайсымыз ақпарат тұтынушымыз. Егер телеарналар осындай фэйктерді әдейі жасайтын болса, демек көрермен оған жол беріп отыр деген сөз. Көрермен барлығына сене береді. |  |
| **19** | Мысалы, Отандық БАҚ 1-сәуір күні әдейілеп бірнеше жалған ақпарат жариялаған. Мәселен, Атыраудағы бала әлемдегі ең қиын есепті шешті немесе ақырзаман тағы да жақындады деген сияқты.  <https://factcheck.kz/glavnoe/atyrauskiy-geniy-i-dozhd-iz-zolota-1-aprelya-v-kazaxstanskix-smi/>  **Мұғалімнің анықтамасы:** Қазақстан телеарналарында сәуірдің алғашқы күніне арнап жалған ақпарат жариялағанын әлі кездестірмедік. Алайда, интернет басылымдар шетелдік әріптестерінен артта қалар емес. Өткен жылғы Атыраулық бала туралы оқиға есіңізде болар?! Бәрі де жарыса жазды, артынан оның арнайы шығарылған қалжың екені анықталды. Шынтуайтынында, бұл Қазақстандық медиадағы алғашқы фейлдың бірі еді. |  |
|  | **6-жаттығу. Солдаттар**.(ұсынылатын уақыт: 7 минут)  **1-қадам**. Оқушыларды екі топқа бөлеміз.  **2-қадам**. Карточкаларды алдын-ала дайындаған жөн.  (бірінші топқа №1, екінші топқа №2)  **3-қадам**. Тапсырма: суретке қарап, оқиға туралы қысқаша әңгіме ойлап табыңыз.  **4-қадам.** Топтар жұмыстарымен таныстырады. Жауаптарын тыңдаңыздар.  **5-қадам.** Мұғалімнің толықтыруы. Талқылап болған соң, суреттің толық нұсқасын экранға шығарамыз.    Сұрақ: суретте бейнеленген оқиға туралы ойыңыз өзгерді ме?  **6-қадам.** Оқушылардың жауаптарын тыңдау  Суреттің бірінші бөлігіне қарап тұтқынға жасалып жатқан қатігез әрекетті көреміз. Екінші бөлікке қарап шатасуға болады. Әскердегі солдат су ішкізіп жатыр немесе тұтқынға өте жақсы қарап жатыр. Дегенмен, ақиқат мынандай: мұнда тұтқынға деген жақсы қарым-қатынас та, қатігездік те жоқ. Иә, суреттегі тұтқын. Бірақ оны ешкім қорлап жатқан жоқ. Бірақ басына тақалған автоматқа қарап оған қасындағылар сенбейді деген болжам жасауға болады.  Осы суреттен соң жаңа «мем» пайда болды. Ол әртүлі мүдделі тараптардан әртүрлі ақпарат алуға болатынын көрсетеді.  Бұқаралық ақпарат құралдары оқиғаны толықтай, жан-жақты беру керек деген кәсіби қағидаға бағынуға міндетті. Көбіне журналистер бірінші ақпарат көзінен алынған оқиғаны толық баяндайды. Алайда, оқиғаны бір қырынан ғана көрсететін БАҚ жетерлік. Не маңдайына автомат тақалған тұтқынды, не су ішіп жатқан солдатты.  Оқиға туралы, тенденция туралы көп білген сайын, картинаны толығырақ білу мүмкіндігі де арта береді. Егер оқиғаға бір жағынан ғана қарасаң, онда не болғанын толық біле алмайсың. Жоғарыдағы жаттығудың мақсаты осы.  Әртүрлі жағдайларға байланысты толық ақпарат алу мүмкін болмаса, мысалы болған оқиғаның бір бөлігі туралы ақпарат әдейі жасырылса, сыни ойлау қабілеті көмекке келеді. Соның арқасында біз қосымша сұрақтар қойып, оған жауап іздей бастаймыз.  Егер оқушылар сурет тарихы туралы толығырақ білгісі келсе, мына ақпаратпен бөлісуге болады:  Ақпарат: <https://voynavfoto.jimdo.com/%D0%B2%D0%BE%D0%B9%D0%BD%D0%B0-%D0%B2-%D0%B8%D1%80%D0%B0%D0%BA%D0%B5-2003-2011/>  Америкалық 15-экспедициялық бөлімшенің теңіз жаяу әскерінің солдаты ирак солдатына су ішкізіп жатыр. Олар солтүстік Кувейт жақтан Ирак территориясына кіргеннен соң бір сағаттан соң 200-ге жуық ирак солдаты тұтқынға берілді. Сурет 2003 жылы түсірілген. Ирактың оңтүстігі, 21 наурыз 2003 жыл. |  |
| **20** | **Сабақ қорытындысы:**   * Біз естіген, оқыған, көрген ақпараттың барлығы рас емес. * Фото, аудио, видео ақпаратты сыни тұрғыда қабылдау керек. * Сыни ойлай алмайтын адамның шешім шығаруы да қиын. * Ақпаратты тұтынғанда адам өзіне сұрақ қою керек. * Мына сұрақтарды жадыңызда ұстаңыз: «Автор бұл ақпаратты не үшін жазып отыр?», «Бізге ол нені жеткізгісі келді?», «Бұл ақпараттан мен өзіме пайдалы не алдым?» |  |